## Psalmi

Capitulum: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69 70 71 72 73 74 75 76 77 78 79 80 81 82 83 84 85 86 87 88 89 90 91 92 93 94 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 132 133 134 135 136 137 138 139 140 141 142 143 144 145 146 147 148 149 150

-Reset+

### Capitulum 68

1 (67:1) victori David psalmus cantici(67:2) exsurgat Deus et dissipentur inimici eius et fugiant qui oderunt eum a facie eius
2 (67:3) sicut deficit fumus deficiant sicut tabescit cera a facie ignis pereant impii a facie Dei
3 (67:4) iusti autem laetentur exultent in conspectu Dei et gaudeant in laetitia
4 (67:5) cantate Deo canite nomini eius praeparate viam ascendenti per deserta in Domino nomen eius et exultate coram eo
5 (67:6) patri pupillorum et defensori viduarum Deus in habitaculo sancto suo
6 (67:7) Deus habitare facit solitarios in domo educit vinctos in fortitudine increduli autem habitaverunt in siccitatibus
7 (67:8) Deus cum egredereris ante populum tuum et ambulares per desertum semper
8 (67:9) terra commota est et caeli stillaverunt a facie tua Deus hoc est in Sinai a facie Dei Dei Israhel
9 (67:10) pluviam voluntariam elevasti Deus hereditatem tuam laborantem tu confortasti
10 (67:11) animalia tua habitaverunt in ea praeparasti in bonitate tua pauperi Deus
11 (67:12) Domine dabis sermonem adnuntiatricibus fortitudinis plurimae
12 (67:13) reges exercituum foederabuntur foederabuntur et pulchritudo domus dividet spolia
13 (67:14) si dormieritis inter medios terminos pinnae columbae deargentatae et posteriora eius in virore auri
14 (67:15) cum divideret Robustissimus reges in ea nive dealbata est in Selmon
15 (67:16) mons Dei mons pinguis mons excelsus mons pinguis
16 (67:17) quare contenditis montes excelsi adversum montem quem dilexit Deus ut habitaret in eo siquidem Dominus habitabit semper
17 (67:18) currus Dei innumerabilis milia abundantium Dominus in eis in Sina in sancto
18 (67:19) ascendisti in excelsum captivam duxisti captivitatem accepisti dona in hominibus insuper et non credentes habitare Dominum Deum
19 (67:20) benedictus Dominus per singulos dies portabit nos Deus salutis nostrae semper
20 (67:21) Deus noster Deus salutis et Domini Dei mortis egressus
21 (67:22) verumtamen Deus confringet capita inimicorum suorum verticem crinis ambulantis in delictis suis
22 (67:23) dixit Dominus de Basan convertam convertam de profundis maris
23 (67:24) ut calcet pes tuus in sanguine lingua canum tuorum ex inimicis a temet ipso
24 (67:25) viderunt itinera tua Deus itinera Dei mei regis mei in sancto
25 (67:26) praecesserunt cantores eos qui post tergum psallebant in medio puellarum tympanistriarum
26 (67:27) in ecclesiis benedicite Deo Domino de fontibus Israhel
27 (67:28) ibi Beniamin parvulus continens eos principes Iuda in purpura sua principes Zabulon principes Nepthali
28 (67:29) praecepit Deus tuus de fortitudine tua conforta Deus hoc quod operatus es nobis
29 (67:30) de templo tuo quod est in Hierusalem tibi offerent reges munera
30 (67:31) increpa bestiam calami congregatio fortium in vitulis populorum calcitrantium contra rotas argenteas disperge populos qui bella volunt
31 (67:32) offerant velociter ex Aegypto Aethiopia festinet dare manus Deo
32 (67:33) regna terrae cantate Deo canite Domino semper
33 (67:34) qui ascendit super caelum caeli a principio ecce dabit voci suae vocem fortitudinis
34 (67:35) date gloriam Deo super Israhel magnificentia eius et fortitudo eius in caelis
35 (67:36) terribilis Deus de sanctuario suo Deus Israhel ipse dabit fortitudinem et robur populo benedictus Deus